PMIndiaData/PMIndiaSum huggingface dataset:
পি.এম.না গুজরাত্তা তোঙান তোঙানবা প্রোজেক্তশিং শঙ্গাখ্রে অমসুং জাতিদা কত্থোকখ্রে

প্রধান মন্ত্রী শ্রী নরেন্দ্র মোদীনা ভিদিও কনফরেন্সকী খুত্থাংদা গুজরাত্তা রেলৱেজকী মরু ওইবআ প্রোজেক্ত কয়া শঙ্গাখ্রে অমসুং জাতিদা কত্থোকখ্রে। মহাক্না থৌরম অদুদা গুজরাত সাইন্স সিতীদা লৈবা এক্বাতিক্স এন্দ রোবোতিক্স গেলরী অমসুং নেচর পার্কসু শঙ্গাখি। মহাক্না অনৌবা ত্রেন অনি হায়বদি গান্ধিনগর কেপিতেল – বারানসী সুপরফাস্ত এক্সপ্রেস অমসুং গান্ধিনগর কেপিতেল অমসুং বরেথাগী মরক্তা এম.ই.এম.য়ু. সর্ভিস ত্রেনশিং অসি লমথাখি। মীতিন অদুদা ৱা ঙাংলদুনা প্রধান মন্ত্রীনা ঙসি লৈবাক অসিগী পান্দম অসি কনক্রেৎ স্ত্রকচর অমা শাবতা নত্তনা মশাগী করেক্তর লৈজবা ইনফ্রাস্ত্রকচর অমা লৈহনবা অসিনি হায়না ফোঙদোকখ্রে। মহাক্না হায় অঙাংশিংগী লর্নিং অমসুং ক্রিএতিবিতী অসি মখোয়গী মহৌশাগী ওইবা দিবেলপমেন্ত লাক্নবগীদমক্তা মখোয়গী হরাও-নুংঙাইবগী মতমসু পীগদবনি। মহাক্না মখা তারদুনা হাব সাইন্স সিতী অসি রি-ক্রিএসন অমসুং রি-ক্রিএতিবিতীগী অপুনবা প্রোজেক্ত অমনি। মসিদা অঙাংশিংগী ক্রিএতিবিতীবু থৌগৎনবা অসিগুম্বা রি-ক্রিএস্নেল এক্তিবিতীশিং য়াওরি। প্রধান মন্ত্রীনা হায় সাইন্স সিতীদা শাখিবা এক্বাতিক্স গেলরী অসি হেন্না নুংঙাইবা ওইরগনি। মসি লৈবাক অসিগীতা নত্তনা এসিয়াগী তোপ এক্বারিয়মশিংগী মনুংদা অমা ওইরি। মহাক্না হায় মফম অমদা মালেম পুম্বগী মেরিন বাইওদাইভর্সিতী উবা ফংবা অসিমক য়াম্না নুংঙাইবা এক্সপরিয়েন্স অমনি। প্রধান মন্ত্রীনা হায় রোবোতিক্স গেলরীদা লৈরিবা রোবোৎশিংগী ৱারী শাবা অসি সেন্তর ওফ এত্রেক্সন ওইবতা নত্তনা মসিনা ঐখোয়গী নহাশিংবু রোবোতিক্সকী লমদা থবক তৌনবা ইনোৎ হাপ্লগনি অমসুং মখোয়গী ৱাখলদা খঙনীংবা পোকহল্লগনি। প্রধান মন্ত্রীনা ২১শুবা চহিচাগী ভারতকী মথৌ তাবশিং অসি ২০শুবা চহিচাগী মোদস ওপরেন্দিগী মওংনা মেনখৎপা ঙম্লোই হায়না ফোঙদোকখ্রে। মরম অসিনা ঐখোয়না রেলৱেজতা অনৌবা রিফোর্ম অমা পুরকপা মথৌ তাই। মহাক্না হায় ঙসি ৱেলৱেজ শেমদোক্নবা হোৎনরিবা অসিগী ফলশিং অসি শুপ্নগী সর্ভিসতা নত্তে মসি উবা ফংবা এসেৎ অমনি। মহাক্না হায় ঙসি লৈবাক অসিদা লৈরিবা মরু ওইবা রেলৱে স্তেসনশিং মতমগা চুনবা মওংদা শেমগৎলি। তায়র ২ অমসুং তায়র ৩ শহরশিংদা লৈবা রেলৱে স্তেসন খুদিংমল ৱাই-ফাইগী খুদোংচাবা ফংলে। ব্রোদ গেজতা লৈবা অনমেন রেলৱেজ ক্রোসিংশিং অসি মীয়ামদা খুদোংথিবা থোকহন্দনবা মপুং ফানা লৌথোকখ্রে। প্রধান মন্ত্রীনা ভারতকুম্বা অচৌবা লৈবাক অমদা রেলৱেজনা লৌরিবা মরু ওইবা থৌদাংগী মতাংদসু ফোঙদোকখি। মহাক্না হায় রেলৱেজনা চাউখৎ-থৌরাংদা অনৌবা ইনোৎ অমসুং ফেসিলিতীশিংদা অনৌবা ইনোৎসু পীরি। হৌখিবা চহি খরা অসিদা হোৎনখিবশিংনা মরম ওইদুনা ঙসি ত্রেনশিংনা অহানবা ওইনা অৱাং নোংপোক্কী কেপিতেলশিংদা য়ৌবা ঙম্লি। প্রধান মন্ত্রীনা হায়, “ঙসো বদনগর অসি চাউথোকপা অসিগী শরুক অমা ওইরি। বদনগর স্তেসনগা শাগোন্নবা ঐহাক্কী ৱারী কয়াসু লৈ। অনৌবা স্তেসন অসি য়াম্না ফজৈ। অনৌবা ব্রোদ গেজ লাইন অসি শাবগা লোইননা বগনগর-মোধেরা-পতন হেরিতেজ সর্ক্যিৎ অসি হৌজিক হেন্না ফবা রেল সর্ভিস ফংলগনি”। প্রধান মন্ত্রীনা অনৌবা ভারতকী চাউখৎ-থৌরাং অসি লম্বী অনিদা অমুক্তদা চৎলবা মতমদা মাংদা চংশিনবা ঙমগনি হায়না ফোঙদোকখ্রে। লম্বী অমনা মোদর্নিতী অদুগা অতোপ্পা লম্বী অদুনা লায়রবা, লৌমী অমসুং মিদল ক্লাসকী য়াইফ-থৌরাং হায়বা অসিনি।
পি.এম.না জুন ৫দা পাঙথোক্কদবা ‘সেভ সোইল মুভমেন্ত’ থৌরমদা শরুক য়াগনি

ৱর্ল্দ এনভাইরনমেন্ত দেগী থৌরমদা, প্রধান মন্ত্রী শ্রী নরেন্দ্র মোদীনা জুন ৫গী অয়ুক পুং ১১ তাবা মতমদা ভিজ্ঞান ভবনদা পাঙথোক্কদবা ‘সেভ সোইল মুভমেন্ত’ থৌরমদা শরুক য়াগদৌরি‍। প্রধান মন্ত্রীনা থৌরম অদুদা শরুক য়ারিবশিংগী মফমদসু ৱা ঙাঙগনি‍। ‘সেভ সোইল মুভমেন্ত’ অসি মাঙথরক্লিবা লৈহাউগী ফীভমগী মরমদা পাক শন্না খঙবা হেনগৎহন্নবা অমদি ফীভম ফগৎহন্নবা মওং চুমবা থৌওং পায়খৎনবা মালেমগী ওইবা ইহৌ অমনি‍। ইহৌ অসি মার্চ ২০২২দা সাধগুরুনা লৈবাক ২৭ ফাওদুনা নুমিৎ ১০০গী ওইবা মোতোরসাইকলগী খোঙচৎ অমগীদমক খোঙশাল্লদুনা হৌদোকখিবনি‍। জুন ৫ অসি হায়রিবা নুমিৎ ১০০গী খোঙচৎ অসিগী ৭৫শুবা নুমিৎনি‍। প্রধান মন্ত্রীনা থৌরমসিদা শরুক য়াগদৌরিবা অসিনা ভারতকী লৈহাউগী ফীভম ফগৎহন্নবা ফিরেপ অসিগী মমি তাগনি‍।
প্রধান মন্ত্রী অমসুং জোর্দানগী হাশেমাইত কিংদমগী নিংথৌগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা জোর্দানগী হাশেমাইত কিংদমগী নিংথৌগী হিজ মেজেস্তী কিং অব্দুল্লা IIগা ঙসি তেলিফোন্দা ৱারী শানখ্রে। প্রধান মন্ত্রীনা লাক্কদৌরিবা শেংলবা রামজান থাগীদমক হিজ মেজেস্তী অমসুং জোর্দানগী প্রজাশিংবু নুংঙাইবা ফোংদোকখি। লুচিংবা অনিনা কোবিদ-১৯ লাইচৎনা মালেমদা ওইরক্লিবা শিংনবশিং অমদি মসিনা থোকহল্লিবশিং ঙাকথোক্নবা মখোয়-মখোয়গী সরকারশিংনা লৌখৎলিবা খোংথাংশিংগী মতাংদা খন্ন-নৈনখি। মখোয়না ইনফোর্মেশন অমসুং খ্বাইদগী ফবা প্রেক্তিসশিং শেয়ার তৌদুনা অমদি দরকার ওইবা সপ্লাইশিং ফংহন্দুনা খ্বাইদগী ওইথোকপা য়াবা চাংদা অমনা অমগী হোৎনরিবশিংদা মতেং পাংবদা য়ানখি। প্রধান মন্ত্রীনা জোর্দান্দা লৈরিবা ভারত মচাশিংদা তেঙবাং ফংহনবগীদমক হিজ মেজেস্তীবু থাগৎখি। লুচিংবশিংনা কোবিদ-১৯গা মরী লৈনবা ইশুশিং লোইননা অতোপ্পা রিজনেল অমসুং গ্লোবেল ইশুশিংদা মখোয়গী তিমশিংনা নক্ননা থবক তৌমিন্নবদা য়ানখি।
ফাস্ত ত্রেক্ত স্পেসিএল কোর্তশিংগীদমক কেন্দ্রনা স্পোন্সর তৌবা স্কীম মখা তানা চহি ২ চৎথনবা মন্ত্রীমন্দলনা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাঙবল লৌবা কেন্দ্রগী মন্ত্রীমন্দলনা সেন্ত্রেল্লি স্পোন্সর তৌবা স্কীম (সি.এস.এস.) অমা ওইনা এক্সক্লুসিব পি.ও.সি.এস.ও.কোর্ত য়াওনা ফাস্ত ত্রেক্ত স্পেসিএল কোর্ত (এফ.তি.এস.সি.এস.) ১০২৩ চাদিং ওইনা লুপা কোতি ১৫৭২.৮৬ (কেন্দ্রগী শরুক লুপা কোতি ৯৭১.৭০ অমসুং রাজ্যগী শরুক লুপা কোতি ৬০১.১৬ ওইবা) তৌগদবা ০১.০৪.২০২১দগী ৩১.০৩.২০২৩ ফাওবা অয়াবা পীখ্রে। কেন্দ্রগী শরুক অসি নির্ভায়া ফন্দদগী কাইথোক্কনি। স্কীম অসি ০২.১০.২০১৯দগী হৌদোকখিবনি। সরকার অসিনা মতম লৈবা খিবিক্তা নুপী অমসুং অঙাংশিংগীদমক তেক্ত কাইদনবা অমসুং শোইহন্দনা মরুওইবা পীদুনা লাক্লি। অঙাং নুপীমচাশিংদা শক্তি পীনবা, সরকার অসিনা হান্ননা থৌরম কয়া অমা মদুদি ‘বেতিবচাওবেতিপরহাও’ অসিনচিংবা হৌদোকখ্রে। চহি তরানিথোইগী মখা অপিকপা নুপীমচা অমসুং চহি তরাতরুক্কী মখা নুপীশিংদা ইজৎ মাংহনবগী থৌদোকশিং অসিনা লৈবাক পুম্বগী ৱাখলদা অৱাবা পীরি। অসিগুম্বা থৌদোকশিং অমসুং কনভিক্তশিংগী মতম কুইনা ত্রাইয়েল চৎথরিবা অসিদা কৎথোক্লবা কোর্ত মোচিনরী অমা শেমগৎতুনা অথুবা মতমদা সেক্সুএল ওফেন্সকী ভিক্তিমদা য়াম্না ৱায়েল পীনবনি। অসিগুলম্বা কেস অসিগী ত্রাইয়েল অমসুং দিসপোজেল পীনবা অহেনবা প্রোবিজন পুরক্নবা কেন্দ্রগী সরকারনা “ দ ক্রিমিনেল লো (এমেন্দমেন্দ) এক্ত, ২০১৮’ লিংখৎখি অমসুং রেপ কেসতা অৱাবা তারিবা অসিগী চৈরাক ওইনা শিবগী দন্দি য়াওনা পীনবা প্রোবিজন থম্লি। হায়রিবা অসিনা ফাস্ত ত্রেক্ত স্পেসিএল কোর্ত (এফ.তি.এস.সি.এস.) অমা লিংখৎপগী মথৌ তারি। ফাস্ত ত্রেক্ত স্পেসিএল কোর্ত অসি ৱায়েলশিং অথুবা মতমদা পীনবা কৎথোক্লবা কোর্ত অমা ওইনা লৈরি। মখোয় অসিদা মহৌশাগী ওইবা কোর্তকা য়েংনবদা হেন্না ফবা রেত অমা লৈরি। মদুগী মথক্তা মরাইবক থীরবা ভিক্তিমশিংদা য়াম্না থুনা ৱায়েল পীরি। হৌজিক্কী ওইনা রাজ্য ২৮ কোনশিনখ্রে, হায়রিবা অসিনা স্কীম অসিদা য়াওশিনবা য়াবশিং প্রপোজ তৌদুনা রাজ্য ৩১দা য়ৌনবা হোৎনরি। হায়রিবা অসিনা লৈবাক অসিগী রাজ্য অমসুং য়ুনিয়ন তেরিতোরীদা মরাইবক থীরবা সেক্সুএল ওফেন্সকী ভিক্তিমদা ৱায়েল পীনবা সরকারনা হোৎনরিবা অসিদা মতেং পাংলি। স্কীম অসিগী ওইবা য়াবা মখাদা পীরি: নুপী অমসুং অঙাং নুপীমচাগী শোই ঙামদনবা লৈবাক্না মখা তানা ৱা ঙাকপা রেপ অমসুং পি.ও.সি.এস.ও.ওক্ত কেস নমশিন্দুনা লৈরিবা অসিগী মশীং হন্থহনবা সেক্সুএল ক্রাইমগী ভিক্তিমগী ৱায়েল থুনা পাংথোকহনবা অমসুং সেক্সুএল ওফেন্দরগী এক্ত থুনা লৌখৎপা কেস অসিগী ফাস্তত্রেক্কিং দেলোগ তৌদুনা জুদিসিএলগী সিস্তেম লৈহন্দবা
মন্ত্রীমন্দলনা ভারত অমসুং ইন্দোনেসিয়াগী মরক্তা নার্কোতিক দ্রগশিং, সাইকোত্রোপিক পোৎলমশিং আইন্না য়াদবা মওংদা পুথোক পুশিন তৌবা অমসুং মসিদা চেন্নবা মীওইশিং থেংননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ইন্দোনেসিয়াগী মরক্তা নার্কোতিক দ্রগশিং, সাইকোত্রোপিক পোৎলমশিং আইন্না য়াদবা মওংদা পুথোক পুশিন তৌবা অমসুং মসিদা চেন্নবা মীওইশিং থেংননবা য়ানা ৱারোলদা অয়াবা পীখ্রে। য়ানা ৱারোল অসিনা নার্কোতিক দ্রগশিং অমসুং সাইকোত্রোপিক পোৎলমশিং রেগুলেৎ তৌবা অমদি দ্রগ পুথোক পুশিন তৌবা থেংননবা লৈবাক অনিগী তেংবাং পীনবদা মতেং ওইরগনি। ভারতনা লৈবাক ৩৭কা লোয়ননা অসিগুম্লবা কনভেন্সনশিং/য়ানা ৱারোলশিং/ য়ানা চেরোলশিংদা খুৎয়েক পীনখ্রে। য়ানা ৱারোল অসিগী মরুওইবা শক্তমশিং মখাদা লৈরে: য়ানা ৱারোল অসিনা লৈবাক অনিগী মরক্তা য়ুনাইতেদ নেসন্স ইন্তর্নেস্নেল দ্রগ কন্ত্রোল কনভেন্সন্না মশক তাক্লবা নার্কোতিক দ্রগশিং, সাইকোত্রোপিক পোৎলমশিং আইন্না য়াদবা মওংদা পুথোক পুশিন তৌবা অমসুং মসিদা চেন্নবা মীওইশিং থেংনবদা মতেং ওইরগনি। য়ানা ৱারোল অসিগী মখাদা তেংবাং পীনবদা নার্কোতিক দ্রগশিং, সাইকোত্রোপিক পোৎলমশিং আইন্না য়াদবা মওংদা পুথোক পুশিন তৌবা অমসুং মসিদা চেন্নবা মীওইশিং থেংনবদা লৈবাক অনিমক্কী নেস্নেল লেজিস্লেসনগী লৈরিবা লেগেল ইন্সত্রুমেন্তশিংদা ইনফোর্মেশন একচেঞ্জ তৌনবা য়াহনবা য়াওরি। য়ানা ৱারোল অসিগী মখাদা, য়ানা ৱারোল অসিগী মতুং ইন্না ফংবা ইনফোর্মেশন অমসুং দোকুমেন্তশিংগী অরোন অথুপ ঙাক্তুনা থম্নবা থৌরাং অমা য়াওরি।
মন্ত্রী-মন্দলনা খারিফ সিজনগী (০১.০৪.২০২২দগী ৩০.০৯.২০২২ ফাওবা) ওইনা ফোস্ফেতিক অমসুং পোতাসিক (পি এন্দ কে)গী ন্যুত্রেন্ত বেজ সবসিদী (এন.বি.এস.) রেৎশিং অয়াবা পীখ্রে

প্রধান মন্ত্রী, শ্রী নরেন্দ্র মোদীনা ঙসি ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা খারিফ সিজন – ২০২২গী (০১.০৪.২০২২দগী ৩০.০৯.২০২২ ফাওবা) ওইনা ফোস্ফেতিক অমসুং পোতাসিক (পি এন্দ কে)গী ন্যুত্রেন্ত বেজ সবসিদী (এন.বি.এস.) রেৎশিংগী মতাংদা দিপার্তমেন্ত ওফ ফর্তিলাইজর্সনা পীখৎলকখিবা প্রপোজেল অয়াবা পীখ্রে। চংগদবা শেল: ফ্রৈৎ সবসিদীগী খুত্থাংদা ইন্দিজিনস ফর্তিলাইজর (এস.এস.পি.)গী তেংবাং অমসুং দি.এ.পি.গী ইন্দিজিনস মেন্যুফেকচরিং অমসুং ইম্পোর্তসশিংগীদমক অহেনবা তেংবাং পীবা য়াওনা এন.বি.এস খারিফ সিজন – ২০২২গী (০১.০৪.২০২২দগী ৩০.০৯.২০২২ ফাওবা) ওইনা মন্ত্রী-মন্দলনা অয়াবা পীখিবা সবসিদী অসি লুপা করোর ৬০,৯৩৯.২৩ ওইরগনি। কান্নবশিং: দি-এমোনিয়ম ফোস্ফেৎ (দি.এ.পি.) অমসুং মাগী রো মেতরিএলশিংগী মালেমগী ওইনা লৈরিবা মমলদা হেনগৎলকপা অসি অয়াম্বনা কেন্দ্র সরকারনা পুথোক্লি। কেন্দ্র সরকারনা হান্না ভেগ অমদা লুপা ১৬৫০ ওইরম্বা অদুগী মহুৎ দি.এ.পি. বেগ অমদা লুপা ২৫০১গী সবসিদী পীনবা ৱারেপ লৌখি, হায়রিবা অসি মমাংগী চহিগী সবসিদী রেৎশিং অদুদগী ৫০% হেনখৎলকখি। দি.এ.পি. অমসুং মাগী রো মেতরিএলশিংগী মমলশিংদা হেনগৎলকপা অসি চাউরাক্না ৮০%গী চাংদনি। মসিনা নোতিফাইদ তৌখিবা পি অমসুং কে ফর্তিলাইজরশিং অসি সবসিদাইজ ওইবা, অহোংবা অমসুং চৎনবা য়াবা মমলশিংদা ফংহনবদা অমসুং লৌউ-শিংউগী সেক্তরদা তেংবাং পীবদা মতেং ওইরগনি। থবক ওইনা ওন্থোক্নবা লালোং অমসুং পান্দমশিং: পি অমসুং কে ফর্তিলাইজরশিংগী সবসিদী অসি লৌমীশিংদা অহোংবা মমলশিংদা হারশিং অসি অপনবা লৈতনা ফংহন্নবা খারিফ সিজন – ২০২২গী (০১.০৪.২০২২দগী ৩০.০৯.২০২২ ফাওবা) ওইনা এন.বি.এস রেৎশিংদা য়ুম্ফম ওইরগা পীগনি। বেকগ্রাউন্দ: সরকারনা ফর্তিলাইজর মেন্যুফেকচর্রশিং/ইম্পোর্তরশিংগী খুত্থাংদা সবসিদাইজ ওইবা মমলশিংদা য়ুরিয়া অমসুং পি অমসুং কে ফর্তিলাইজরশিংগী গ্রেদ ২৫ হায়রিবা হারশিং অসি ফংহল্লি। পি অমসুং কে ফর্তিলাইজরশিংদা পীরিবা সবসিদী অসি ০১.০৪.২০১০দগী চৎনবা হৌদুনা এন.বি.এস. স্কিমনা গভর্ন তৌরি। মাগী লৌমীশিংদা কান্নগদবা থৌশিলগা লোয়ননা সরকারনা অহোংবা মমলশিংদা লৌমীশিংদা পি অমসুং কে ফর্তিলাইজরশিং ফংহন্নবা হোৎনরি। হারশিং অমসুং ইনপুৎশিং হায়বদি য়ুরিয়া, দি.এ.পি., এম.ও.পি. অমসুং সল্ফর অসিনচিংবগী মালেমগী ওইনা লৈরিবা মমলশিংদা খঙহেন হেনগৎলকপা অসি য়েংলগা সরকারনা দি.এ.পি. য়াওনা পি অমসুং কে ফর্তিলাইজরশিংদা সবসিদী হেনগৎহন্দুনা মমলদা হেনগৎলক্লিবা অসি সরকারনা পুথোক্নবা ৱারেপ লৌখি। লৌমীশিংদা অহোংবা মমল অমদা হারশিং ফংহন্নবা অয়াবা পীখিবা রেৎশিংগী মতুং ইন্না সবসিদী অসি ফর্তিলাইজর কম্পনীশিংদা পীথগনি নত্ত্রবদি ফীভম হেন্না চোকশিনখিবা য়াই।
২০১৯গী জনুৱারী ২৭তা প্রধান মন্ত্রী কেরলাগী কোচিদা চৎকনি

প্রধান মন্ত্রী নরেন্দ্র মোদী ২০১৯গী জনুৱারী ২৭তা কেরলাগী কোচিদা চৎকনি। খোংচৎ অসিগী মনুংদা মহাক্না ইন্তিগ্রেতেদ রিফাইনরী এক্সপান্সিয়ন কমপ্লেক্স, বি.পি.সি.এল. কোচি জাতিদা খুৎশিন্নবগী খুদম ওইনবা প্লেক ২০১৯গী জনুৱারী ২৭তা মায়খুম হাংদোক্কনি। মফম অদুমক্তদা মহাক্না পেত্রোকেমিকেল কমপ্লেক্সকীদমক উরেপ উয়ুংসু তমগনি। প্রধান মন্ত্রীনা আই.ও.সি.এল. এল.পি.জি. বোত্তলিং প্লান্ত, কোচিদা মোন্দেদ স্তোরেজ ভেসেল শঙ্গাগনি অমসুং ইত্তুমানুরদা স্কিল দিবেলপমেন্ত ইন্সতিত্যুৎকীদমক উরেপ উয়ুং তমগনি। ইন্তিগ্রেতেদ রিফাইনরী এক্সপান্সিয়ন কমপ্লেক্স অসি মোদর্ন এক্সপান্সিয়ন কমপ্লেক্স ওইরগনি অমসুং কোচি রিফাইনরিবু ৱার্ল্দ ক্লাস স্তেন্দর্দকা লোয়ননা ভারত্তা খ্বাইদগী চাওবা পি.এস.য়ু. রিফাইনরী ওইনা ত্রান্সফোর্ম তৌরগনি। মসিনা ভারতকীদমক হেন্না শেংবা ফ্যুয়েল পুথোক্নবা মচাক লৈরগনি। মসিনা এল.পি.জি. অমসুং দিজলগী পোত্থোখ শরুক অনি ওইহল্লগনি। মোন্দেদ স্তোরেজ ভেসেল, আই.ও.সি.এল. এল.পি.জি. বোত্তলিং প্লান্ত, কোচিনা মেত্রিক তন ৪৩৫০গী অপুনবা স্তোরেজ কেপাসিতী অমা লৈরগনি। প্লান্ত অসিদা লৈরিবা স্তোরেজ কেপাসিতী অসি প্লান্ত অসিগী চাওরাক্না নুমীৎ ৬কী বোত্তলিং কেপাসিতীগী মথৌতাবা এল.পি.জি. অদু ফংহন্নবা হেঙ্গৎলগলে। পেত্রোকেমিকেল কমপ্লেক্স, বি.পি.সি.এল. কোচি রিফাইনরী অসি ইমপোর্ত্তা দিপেন্দ তৌরিবা অদু হন্থহনবদা মীৎয়েং থম্লিবা মেক ইন ইন্দিয়া ইনিসিয়েতিব অমনি। প্রোপাইলিন দেরাইবেতিব পেত্রোকেমিকেল অমসুং পোলীওল প্রোজেক্তনা দাউনস্ত্রীম ইন্দস্ত্রী কয়া অমা কেতালাইজ তৌরগনি। পেত্রোকেমিকেল অমসুং নেচরেল গ্যাস মন্ত্রালয়না শৌগৎলিবা ইত্তুমানুরগী স্কিল দিবেলপমেন্ত ইন্সতিত্যুৎ অসিনা ভোকেস্নেল ত্রেনিংশিং ফংহনগনি অমসুং ওইল অমসুং গ্যাস অমদি অতোপ্পা ইন্দস্ত্রীশিংদা থবক ফংহনবা অমসুং ইন্তরপ্রিনরশিপ হেঙ্গৎহনগনি। মসিগী ৱার্ল্দ ক্লাস ইন্সতিত্যুৎ অসি কেরলা সরকারনা মফম পুথোক্তুনা একর নিপালগী কেম্পস অমদা লিংখৎকনি। মসিনা তোঙান তোঙানবা স্কিল ২০দা চহী খুদিংগী চাওরাক্না নহা ১০০০বু স্কিল কেপাসিতী লৈহল্লগনি। কোল্লাম বাইপাস শঙ্গানবা ২০১৯গী জনুৱারি ১৫দা প্রধান মন্ত্রী হান্ননা কেরলাদা লাকখি অমসুং থিরুবনান্থপুরমদা পদ্মনাভাস্বামী লাইশংদসু চৎখি।
চিত্রকুতকী রোদ এক্সিদেন্ততা পুন্সি মাঙবদা প্রধান মন্ত্রীনা নুংঙাইতবা ফোংদোকখ্রে

উত্তর প্রদেশকী চিত্রকুতকী রোদ এক্সিদেন্ততা পুন্সি মাঙবদা প্রধান মন্ত্রী, শ্রী নরেন্দ্র মোদীনা থম্মোই শোক্না নুংঙাইতবা ফোংদোকখ্রে। প্রধান মন্ত্রী ওফিসন অসুম্না ত্বীত তৌখিঃ “চিত্রকুতকী নেস্নেল হাইৱেদা থোকপা থৌদোক্তা পুন্সি মাঙবসি লাইবক থীবনি। থৌদোকসিদা পুন্সি মাঙখ্রবা ইমুং মনুংগী অৱাবদা ঐহাকসু শরুক য়ারি। মসিগা লোয়ননা, অশোক-অপন নংলবশিংনা অথুবা মতমদা ফগৎপা ওইসনু: প্রধান মন্ত্রী”।
মন্ত্রী-মন্দলনা সস্তেনেবল অর্বান দিবেলপমেন্তগী লমদা ভারত অমসুং জপানগী মরক্তা মেমোরেন্দম ওফ কোওপরেসন অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা পাঙথোকখিবা কেন্দ্রগী মন্ত্রী মন্দল মীফমনা অর্বান দিবেলপমেন্তদা মতাংদা ২০০৭ হৌজিক লৈরিবা এম.ও.য়ু. অসি সুপর্সেসন তৌদুনা ভারত সরকারগী হাউসিং অমসুং অর্বান এফিয়র্স মন্ত্রালয় অমসুং জপান সরকারগী লেন্দ, ইনফ্রাস্ত্রকচর, ত্রান্সপোর্ত অমসুং তুরিজম মন্ত্রালয়গী মরক্তা সস্তেনেবল অর্বান দিবেলপমেন্তদা মেমোরেন্দম ওফ কোওপরেসন (এম.ও.সি) খুৎয়েক পীনবদা অয়াবা পীখ্রে। ইমপ্লিমেন্ত তৌবগী লালোং: এম.ও.সি.গী ফ্রেমৱার্ক্কী মখাদা কোওপরেসনগী প্রোগ্রামশিং স্ত্রেতিজাইজ অমসুং ইমপ্লিমেন্ত তৌনবা জোইন্ত ৱর্কিং গ্রুপ (জে.দবল্যু.জি.) অমা শেমখ্রে। জোইন্ত ৱর্কিং গ্রুপনা জপানদা অমুক অমসুং ভারত্তা অমুক মথং-মনাও নাইনা চহি অমদা অমুক্তং উন্নগনি। এম.ও.সি. অসিগী মখাদা কোওপরেসন অসি খুৎয়েক পীনখিবা তাং অদুদগী চৎনবা হৌগনি অমদি চহি মঙা চুপ্না চত্থগনি। মসিগী মতুংদা মসি মথংগী চহি মঙা-মঙা লৈরগা মশা মথন্তা রিন্যু তৌজগনি। চাউনা কান্নবা পীগদবা: এম.ও.সি. অসিনা লৈবাক অনিগী মরক্তা সস্তেনেবল অর্বান দিবেলপমেন্তগী লমদা মপাঙ্গল লৈবা, অচেৎপা অমসুং মতম শাংনা চৎকদবা বাইলেতরেল কোওপরেসন থৌগৎকনি। কান্নবশিং: এম.ও.সি. অসিনা অর্বান প্লানিং, স্মার্ত সিতিজ দিবেলপমেন্ত, এফোর্দেবল হাউসিং (রেন্তেল হাউসিং য়াওনা), অর্বান ফ্লদ মেনেজমেন্ত, সিৱেজ এন্দ ৱেস্ত ৱাতর মেনেজমেন্ত, অর্বান ত্রান্সপোর্ত (ইন্তেলিজেন্ত ত্রন্সপোর্ত মেনেজমেন্ত সিস্তেম, ত্রাঞ্জিৎ-ওরিয়েন্তেদ দিবেলপমেন্ত এন্দ মল্তিমোদেল ইন্তিগ্রেসন য়াওনা) অমসুং দিজাজ্তর রেসিলিএন্ত দিবেলপমেন্ত য়াওনা সস্তেনেবল অর্বান দিবেলপমেন্তগী লমশিংদা থবক্কী খুদোংচাবশিং পীরগনি হায়না পান্নরি। অকুপ্পা ৱারোলশিং: এম.ও.সি. অসিগী পন্দমশিংদি অর্বান প্লানিং, স্মার্ত সিতিজ দিবেলপমেন্ত, এফোর্দেবল হাউসিং (রেন্তেল হাউসিং য়াওনা), অর্বান ফ্লদ মেনেজমেন্ত, সিৱেজ এন্দ ৱেস্ত ৱাতর মেনেজমেন্ত, ইন্তেলিজেন্ত ত্রন্সপোর্ত মেনেজমেন্ত সিস্তেম, ত্রাঞ্জিৎ-ওরিয়েন্তেদ দিবেলপমেন্ত, মল্তিমোদেল ইন্তিগ্রেসন, দিজাজ্তর রেসিলিএন্ত দিবেলপমেন্ত অমসুং নাকল অনিমক্না পুন্না খঙদোক্লবা অতৈ লমশিং য়াওনা সস্তেনেবল অর্বান দিবেলপমেন্তগী লমশিংদা ভারত-জপানগী তেক্নিকেল কোওপরেসন লৈহনবা অমসুং মপাঙ্গল কনখৎহনবনি। প্রপোজ তৌখিবা এম.ও.সি. অসিনা মথক্তা পীরিবা লমশিং অসিগী মরু ওইবা তমশিনগদবশিং অমসুং খ্বাইদগী ফবা পাম্বৈশিং একচেঞ্জ তৌবা ঙমহল্লগনি।
সুজুকি মোতোর কোর্পোরেসনগী সিনিয়র এদভাইজর শ্রী ওসামু সুজুকিগা লোয়ননা পাঙথোকপা প্রধান মন্ত্রীগী মীফম

প্রধান মন্ত্রী শ্রী নরেন্দ্র মোসীনা মে ২৩, ২০২২দা তোকিওদা সুজুকি মোতোর কোর্পোরেসনগী সিনিয়র এদভাইজর শ্রী ওসামু সুজুকিগা উনখ্রে। মীফম অদুদা প্রধান মন্ত্রীনা শ্রী সুজুকীকা লৈনরিবা মরী অমসুং ভারত্তা মখোয়না শরুক তম্লিবা অদু নীংশিংখি অমসুং ভারতকী ওতোমোতিব ইন্দস্ত্রীদা সুজুকি মোতোর্সনা অচৌবা থৌদাং লৌখিবা অদুগীদমক থাগৎখি। ওতোমোবাইল অমসুং ওতো কম্পোনেন্ত সেক্তরদা প্রদক্সন লিঙ্ক ইনসেন্তিব (পি.এল.আই.) স্কিমগী মখাদা অয়াবা পীখিবা এপ্লিকেন্তশিংগী মরক্তা সুজুকী মোতোর গুজরাত প্রাইবেৎ লিমিতেদ অমসুং মারুতি সুজুকী ইন্দিয়া লিমিতেদ য়াওখিবদা থাগৎপা ফোঙদোকখি। সস্তেনেবল গ্রোথকী পান্দম ফংনবা হোৎনবদা ইলেক্ত্রিক ভেহিকলশিং অমসুং বেত্তরিশিংগী প্রদক্সন ফেসিলিতীশিং লোয়ননা রিসাইক্লিং সেন্তরশিং লিংখৎপা য়াওনা ভারত্তা লৈরিবা ইনভেস্তমেন্তগী খুদোংচাবশিংগী মতাংদা মখোয়না খন্নখি। মখোয়না জপান-ইন্দিয়া ইন্সতিত্যুত ওফ মেন্যুফেকচরিং (জে.আই.এম.) অমসুং জপানিজ এনদোদ কোর্সেস (জে.ই.সি.)গী খুত্থাংদা স্কিল দিবেলপমেন্ত য়াওনা ভারত্তা লোকেল ইনোবেসন সিস্তেম শেমগৎপগী লালোংশিংগী মতাংদসু খন্নখি।
প্রধান মন্ত্রীনা বঙ্গলাদেশতা ওপোজিসনগী লুচিংবশিংগা উনখ্রে

প্রধান মন্ত্রী শ্রী নরেন্দ্র মোদীনা, মহাক্কী বঙ্গলাদেশকী নুমিৎ নিনিগী খোঙচৎতা বঙ্গলাদেশকী মখল কয়াগী রাজনিতী পার্তীগী ওপোজিসনগী লুচিংবশিংগা উনদুনা ৱারী শানখ্রে। উন্নখিবা থৌরম অসিদা লৈবাক অনি অসিগী নাকন অনিগী ওইবা মরীদা ৱাফম কয়া অমা খন্ন-নৈনখি।
প্রধান মন্ত্রীনা হিস এক্সেলেন্সী য়াইর লাপিদপু ইজরেলগী প্রিমিয়রগী থৌপুবগীদমক্তা থাগৎখ্রে

প্রধান মন্ত্রী, শ্রী নরেন্দ্র মোদীনা হিস এক্সেলেন্সী য়াইর লাপিদপু ইজরেলগী প্রিমিয়রগী থৌ পুবগীদমক্তা থাগৎখ্রে। শ্রী মোদীনা হিস এক্সেলেন্সী নাফতালী বেন্নেতপুসু ভারতকী অশেংবা মরুপ ওইবগীদমক্তা থাগৎখি। প্রধান মন্ত্রীনা মহাক্কী ত্বীত পরিং অমদা অসুম্না ফোংদোকখিঃ “হিস এক্সেলেন্সী @yairlapidপু ইজরেলগী প্রিমিয়রগী থৌপুবগীদমক্তা থাগৎপগা লোয়ননা য়াইফ পাউজেল পীজরি। ঐখোয়গী দিপ্লোমেতিক মরীনা চহি ৩০ ফারকপগী নুংঙাইবা ফোংদোক্লিবসিদা ঐখোয়গী স্ত্রেতজিক পার্তনরশিপসু হেন্না চেৎশিল্লকনি হায়বগী ঐহাক্না থাজবা থম্লি”। “হিস এক্সেলেন্সী @naftalibennettপুসু ভারতকী অশেংবা মরুপ ওইবগীদমক্তা থাগৎপা ফোংদোক্লি। ঐখোয়না পুন্না পুরকমিন্নখিবা মায় পাকপা কয়াবু ঐহাক্না লুনা খনবগা লোয়ননা অদোমগী অনৌবা থৌদাংদা মায় পাকপা ওইসনু হায়না য়াইফ পাউজেল পীজরি”।
পি. পরমেস্বরন্না লৈখিদবদা প্রধান মন্ত্রীনা অৱাবা ফোংদোকখ্রে

মতম কুইনা সমাজগী থবক তৌদুনা লাক্লবা পি. পরমেশ্বরন্না লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদেকখ্রে। প্রধান মন্ত্রীনা হায়খি, “শ্রী পি. পরমেশ্বরন ভারত ইমাগী চাউথোকচবা অমসুং কত্থোক্লবা মপারি অমা ওইবীরম্মি। ভারতকী সংস্কৃতি মীকপ থোকহনবা, স্পিরিচুয়েল রিজনরেসন অমসুং লাইরবদগী লাইরববু মতেং পাংবদা কত্থোক্লবা মহাক্কী পুন্সি অমা লৈবীরম্মি। পরমেশ্বরনজীগী ৱাখল্লোন মপাল নাইরমদে অমসুং মহাক্না ইবীরম্বশিং অদু থোইদোক হেন্দোকই। মহাক হনবা নাইখিদে। ইন্সতিত্যুসন লিংখৎপা অমা ওইনা পরমেশ্বরনজীনা ভারতীয় বিচার কেন্দ্রম, বিবেকানন্দা কেন্দ্র অমদি অতোপ্পা কয়া য়াওনা মশক নাইরবা ইন্সতিত্যুসনশিং য়োকখৎপীরম্মি। মহাক্কা লোয়ননা কয়ারক হন্না ৱারী শানবা ফংখিবা ঐহাক্কী লাইবক ফবনি। মহাক অৱাংবা থাক্কী ইন্তেলেকচুয়েল অমা ওইবীরম্মি। মহাক্না লৈখিদবদা অৱাবা ফোংদোকচরি।”
হুমেন রিসোর্স দিবেলপমেন্তকী লমদা ভারত অমসুং অফগানিস্থানগী মরক্তা এম ও য়ু তৌনবা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হুমেন রিসোর্স দিবেলপমেন্তকী লমদা ভারত অমসুং অফগানিস্থানগী মরক্তা এম ও য়ুদা খুৎয়েক পীনবদা অয়াবা পীরে। এম ও য়ু অদুনা অফগানিস্থানগী মহৈলোয়শঙশিংগী মহৈরোয়শিং অমসুং ওজাশিংনা শ্বায়াম কোর্সশিং রেজিস্তার তৌবা অমসুং শীজিন্নবা য়াহনগনি । মসিনা অফগানিস্থানদা শেম্বা কোর্সশিং শ্বায়ামদা অপলোদ তৌবগী অয়াবা পীগনি । অফগানিস্থানগী মহৈরোয়শিং অমসুং ওজাশিংগী মথৌ তাবা ত্রেনিংশিং অদু ভারত সরকারগী এম ঐচ আর দিনা পীগনি । মসিগী এম ও য়ু অসিগী খুৎথাংদা, ভারত সরকারনা নেসনেল দিজিতেল লাইব্রেরি ওফ ইন্দিয়া(এন দি এল আই),ভরচুয়েল লেবস, স্পোকন তুতোরিয়েলশিং য়াওনা আই সি তিগী থবকশিংগী খুদোংবা অমসুং তেক্নোলোজশিং পীগনি । মসিনা ভারত অমসুং অফগানিস্থানগী য়ুনিভর্সিতিশিংগী মরক্তা অপুনবা মাস্তর দিগ্রি প্রোগ্রামশিং লিংখৎকনি । করিকুলম শেম্বা অমসুং ওজাশিং ত্রেনিং পীবগী মতাংদা এম ঐচ আর দিনা অফগানিস্থানগী হয়র ইজুকেসন মিনিস্ত্রিদা তেংবাং পীগনি । মসিগী এম ও য়ু অসিগী খুৎথাংদা, অমনা অমগী একাদেমিক ক্বালিফিকেসনশিং মশক খঙনবগী য়ানচে অমা লৈবাক অনিনা খুৎয়েক পীনবা হায়না য়ানখি । মসিনা মহৈরোয়শিংনা ভারত্তা লাইরিক তম্বগী খুদোংচাবা হেন্না ফংহনগনি অমসুং অফগানিস্থানগী মহৈলোয়শঙশিংদা মপানগী মহৈরোয় মশিং য়াম্না লাকহনগনি । মসিগী এম ও য়ু অসিনা ইজুকেসনগী লমদা লৈবাক অনিগী মরক্তা মতেং পীনবগী অচৌবা খোঙথাং অমা ওইরগনি। নুংগীৱারোল : ইজুকেসন য়াওনা হিরম কয়াদা ভারত অমসুং অফগানিস্থানগী অকনবা দিপ্লোমেতিক্কী মরি লৈনরি । মসিগী মরি অসি মখা তানা কনখৎহন্নবা, লৈবাক অনিমক্না হুমেন রিসোর্স দিবেলপমেন্তকী লমদা মতেং পীননবা এম ও য়ু অমা খুৎয়েক পীনবা হায়না ৱারেপ লৌখি । ভারত সরকারগী হুমেন রিসোর্স দিবেলপমেন্ত মিনিস্ত্রিনা আই সি তিগী খুৎথাংদা নেসনেল মিসন ওন ইজুকেসনগী খুৎথাংদা তেক্নোলোজিগী মরি লৈনবা থবক কয়া পায়খৎলে । শ্বায়াম হায়রিবা ভারতকী এম ও ও সি(মেসিপ ওপন ওনলাইন কোর্স) অসি মসিগী অচৌবা থবক অমনি অমসুং লৈবাক অসিগী খ্বাইদগী ফরবা ওজাশিংনা শেম্বা কোর্স কয়া ওনলাইনদা পীরি । হৌজিক ফাওবদা মহৈরোয় লাখ ৩৫ কোর্স ২০০০ হেনবদা শ্বায়ামগী খুৎথাংদা মিং চল্লে । মসিদা ক্লাস ৯দগী পোস্ত গ্রেজুয়েত ফাওবা য়াওরি অমসুং পুন্সি চুপ্পা লাইরিক তম্বা য়াই । মহৈরোয়শিংনা শ্বায়ামগী খুৎথাংদা কোর্সশিংগী চাদা ২০ ফাওবা ক্রেদিদ ত্রান্সফর তৌবা য়াই । মসিগী প্লেতফোর্ম অসিদা অৱাংবা থাক্কী মহৈ-মশিংগী ওজাশিংগী চহিগী রিফ্রেশর কোর্সশিং পাংথোক্লি ।
প্রধান মন্ত্রী অমসুং  উগান্দা রিপব্লিক্কী রাস্ত্রপতিগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদী অমসুং উগান্দা রিপব্লিক্কী রাস্ত্রপতি হিজ এক্সিলেন্সী য়োৱেরী কাগুতা মুসেভেনীগী মরক্তা ঙসি তেলিফোন্দা ৱারী শানখ্রে। লুচিংবা অনিনা কোবিদ-১৯ লাইচৎনা ওইহল্লক্লিবা হকশেল অমসুং ইকোনোমীগী শিংনরকপশিংগী মরমদা খন্ন-নৈনখি। প্রধান মন্ত্রীনা রাস্ত্রপতি মুসেভেনীগী মফমদা থাজবা পীখি মদুদি হৌজিক ওইরিবা হেল্থ ক্রাইসিস অসিগী মতমদা ভারতনা আফ্রিকাদা লৈরিবা মসিগী মরূপশিংগা পুন্না লেপ্লি, অমদি মখোয়গী তেরিতোরীদা ভাইরস শন্দোরকপা থিংনবা উগান্দা সরকারনা হোৎনরিবশিংদা পাংবা য়াবা তেংবাং পুম্নমক পাংগনি। প্রধান মন্ত্রীনা হৌজিক ওইরিবা ফিভম য়াওনা হোস্ত সরকার অমসুং সমাজনা উগান্দাদা লৈরিবা ইন্দিয়ন দাইস্পোরাদা পীরিবা য়াইফ-থৌরাং অমসুং চেকশিন থৌরাংগীদমক থাগৎপা ফোংদোকখি। প্রধান মন্ত্রীনা ২০১৮গী জুলাই থাগী মহাক্কী উগান্দা খোংচৎ অদু নৌহৌনা নীংশিংখি অমদি ভারত-উগান্দা মরীগী অখন্নবা মতৌবু শিংথাখি। লুচিংবা অনিনা থাজবা থমখি মদুদি মালেম অসিনা কোবিদ-১৯গী শিংনবা অসি অথুবা মতমদা লাকশিল্লগনি।
নেস্নেল সাইন্স দে লাকপদা সাইন্সপু নুংশিজবশিংগী মফমদা প্রধান মন্ত্রীনা নুঙাইবা ফোংদোকখ্রে

নেস্নেল সাইন্স দে লাকপদা সাইন্তিস্তশিংগী মফমদা প্রধান মন্ত্রী শ্রী নরেন্দ্র মোদীনা নুঙাইবা ফোংদোকখ্রে । সাইন্সপু নুংশিজবশিংগী মফমদশু প্রধান মন্ত্রীনা ইকায়- খুম্নবা উৎখি । প্রধান মন্ত্রীনা হায়খি, “নেস্নেল সাইন্স দে লাকপদা নুঙাইবা ফোংদোকচরি । সাইন্সপু নুংশিজবা পুম্নমকপু ঐহাক্না ইকায়-খুম্নজরি অমসুং মখোয়না সাইন্সকী ওইবা মওং মতৌদা হেন্না থৱায় য়াওবা হেঙ্গৎলক্লিবা অদুগীদমক য়াইফ পাওজেল পীজরি । ঐখোয়গী সাইন্তিস্তশিংগীদমক ভারতনা চাওথোকচরি ।”
পার্সিগী অনৌবা চহি, নভরোজ লাকপদা প্রধান মন্ত্রীনা মীয়ামদা য়াইফ পাউজেল পীখ্রে

পার্সিগী অনৌবা চহি, নভরোজ লাকপদা প্রধান মন্ত্রী, শ্রী নরেন্দ্র মোদীনা মীয়ামদা য়াইফ পাউজেল পীখ্রে৷ ত্বিত অমদা, প্রধান মন্ত্রীনা অসুম্না ফোংদোকখি; "পার্সিগী অনৌবা চহিগী য়াইফ পাউজেল পীজরি৷ নুংঙাইবা, চাওখৎপা অমসুং অফবা হকশেলনা থল্লবা চহি অমা ওইহন্নবা হায়জরি৷ পার্সি কম্ম্যুনিতীনা তোঙান তোঙানবা সেক্তরশিংদা থোইদোক হেন্দোকপা থৌদাং লৌবগীদমক ভারতনা ইকাই খুম্নবা উৎচরি৷ নভরোজ মুবারক!"
পি.এম. এপ্রিলগী ২৮দা অসাম চৎকদৌরি

প্রধান মন্ত্রী, শ্রী নরেন্দ্র মোদীনা ২০২২গী এপ্রিল ২৮দা অসামদা চৎকদৌরি। অয়ুক্কী পুং ১১.০০ তাবা মতমদা মহাক্না কার্বি আঙলোং জিলাগী দিফুদা ‘পীস, য়ুনিতী এন্দ দেবেলপমেন্ত রেলী’দা ৱা ঙাংগদৌরি। থৌরম অসিদা, মহাক্না এজুকেশন সেক্তরদা প্রোজেক্ত কয়া অমগী উরেপ-উয়ুং তম্লগনি। মসিগী মতুংদা নুংথিলগী পুং ০১.৪৫ তাবা মতমদা, প্রধান মন্ত্রীনা দিব্রুগরগী অসাম মেদিকেল কোলেজতা চৎকনি অমসুং দিব্রুগর কেন্সর হোসপিতাল অসিবু লৈবাক মীয়ামদা কত্থোক্লগনি। মতুংদা নুংথিলগী পুং ৩ তাবা মতমদা, মহাক্না দিব্রুগরগী খারিকর গ্রাউন্দদা মীয়ামগী মীতিন অমদা শরুক য়ারগনি, মসিদা মহাক্না লৈবাক অসিগী মীয়ামদা অহেনবা কেন্সর হোসপিতাল ৬ অমুক কত্থোক্লগনি অমসুং অনৌবা কেন্সর হোসপিতাল ৭কী উরেপ-ঊয়ুং তম্লগনি। পি.এম.না কার্বি আঙলোংগী দিফুদা রিজন অসিগী শান্তি অমসুং চাউখৎ-থৌরাংগী মাইকৈদা প্রধান মন্ত্রীগী অচেৎপা ফিরেপ অদু কার্বি মিলিতেন্ত আউৎফিতশিংগা লোইননা ভারত সরকার অমসুং অসাম সরকারনা হান্দক্তা খুৎয়েক পীনখিবা মেমোরেন্দম ওফ সেতলমেন্ত (এম.ও.এস.) শাখি ওইখি। এম.ও.এস. অসিনা রিজন অসিদা শান্তিগী অনৌবা মতম অমা পুরক্লি। ‘পীস, য়ুনিতি অমসুং দেবেলপমেন্ত রেলী’ অসিদা থমগদবা প্রধান মন্ত্রী ৱারোল অদুনা রিজন অসিদা শান্তিঈ অনৌবা খোংথাংশিংদা য়াম্না চাউবা ইনোৎ অমা হাপ্লগনি। প্রধান মন্ত্রীনা ভেতরিনরী কোলেজ (দিফু), দিগ্রী কোলেজ (ৱেস্ত কার্বি আঙলোং) অমসুং এগ্রিকলচরেল কোলেজসু (কোলোঙ্গা, ৱেস্ত কার্বি আঙলোং) উরেপ উয়ুং তম্লগনি। লুপা করোর ৫০০ হেনবা মসিগী প্রোজেক্তশিং অসিনা রিজন অসিদা স্কিলিং অমসুং এমপ্লোইমেন্তকীদমক্তা অনৌবা খুদোংচাবা কয়া অমা পুরক্লগনি। থৌরম অসিদা, প্রধান মন্ত্রীনা অমৃত সরোৱর প্রোজেক্ত ২৯৫০ হেন্নগীসু উরেপ-উয়ুং তম্লগনি। রাজ্য অসিনা মসিগী অমৃত সরোৱর প্রোজেক্তশিং অসি অপুনবগী ওইনা চাউরাক্না লুপা করোর ১১৫০ চংনা শাগদৌরিবনি। দিব্রুগরদা পি.এম. অসাম কেন্সর কিয়র ফাউন্দেশন, অসাম সরকার অমসুং তাতা ত্রস্তকী অপুনবা ভেঞচর অসিনা রাজ্য অসিদা পাক শন্না কেন্সর কিয়র হোসপিতাল ১৭কী সাউথ এসিয়াগী খ্বাইদগী চাউবা অহোংবা কেন্সর কিয়র নেতৱার্ক অমা শানবা প্রোজেক্ত অমা পাইখৎলি। প্রোজেক্ত অসিগী ফেজ ১ মখাদা, হোসপিতাল ১০গী মনুংদা হোসপিতাল ৭কীদি শাবা লোইখ্রে অদুগা অহুম অমনা শাবগী তাঙ্কক কয়া অমা য়ৌশিনখ্রে। ফেজ ২দা প্রোজেক্ত অসিনা অনৌবা কেন্সর হোসপিতাল তরেত শারগনি। প্রধান মন্ত্রীনা লৈবাক মীয়ামদা প্রোজেক্ত অসিগী ফেজ ১গী মখাদা শাবা লোইশিল্লবা কেন্সর হোসপিতাল তরেত কত্থোক্লগনি। মসিগী কেনস্র হোসপিতালশিং অসি দিব্রুগর, কোক্রাঝার, বার্পেতা, দরাং, তেজপুর, লাখিমপুর অমসুং জোরহাত্তা শারগনি। প্রধান মন্ত্রীনা প্রোজেক্ত অসিগী ফেজ ২গী মখাদা ধুব্রি, নালবরি, গোপারা, নাগাওন, সিবসাগার, তিনসুখিয়া অমসুং গোলাঘাত্তা অনৌবা কেন্সর হোসপিতাল তরেত অমগী উরেপ-উয়ুং তম্লগনি।